Estic tan fart de sentir-ho de totes dues maneres que encara no n'he pogut treure l'aigua clara... 
Ítaca El poema: http://www.uoc.edu/humfil/ct/Hiper_educatius/itaca/itaca.htm 
Exigim links que siguin links! Poema de'n Kavafis De pas, exigeixo que enlloc de penjar el web, pengis el contingut! ÍTACA Quan surts per fer el viatge cap a Ítaca, has de pregar que el camí sigui llarg, ple d'aventures, ple de coneixença. Els Lestrígons i els Cíclops, L'aïrat Posidó, no te n'esfereixis: són coses que en el teu camí no trobaràs, no, mai, si el pensament se't manté alt, si una emoció escollida et toca l'esperit i el cos alhora. Els Lestrígons i els Cíclops, el feroç Posidó, mai no serà que els topis si no els portes amb tu dins la teva ànima, si no és la teva ànima que els dreça davant teu. Has de pregar que el camí sigui llarg. Que siguin moltes les matinades d'estiu que, amb quina delectança, amb quina joia! entraràs en un port que els teus ulls ignoraven; que et puguis aturar en mercats fenicis i comprar-hi les bones coses que s'hi exhibeixen, corals i nacres, ambres i banussos i delicats perfums de tota mena : tanta abundor com puguis de perfums delicats; que vagis a ciutats d'Egipte, a moltes, per aprendre i aprendre dels que saben. Sempre tingues al cor la idea d'Ítaca. Has d'arribar-hi, és el teu destí. Però no forcis gens la travessia. És preferible que duri molts anys i que ja siguis vell quan fondegis a I'illa, ric de tot el que haurás guanyat fent el camí, sense esperar que t'hagi de dar riqueses Ítaca. Ítaca t'ha donat el bell viatge. Sense ella no hauries pas sortit cap a fer-lo. Res més no té que et pugui ja donar. I si la trobes pobra, no és que Ítaca t'hagi enganyat. Savi com bé t'has fet, amb tanta experiència, ja haurás pogut comprendre què volen dir les Ítaques. 
En Llach quan canta, diu "sabras què volen dir les Itaques", així plana. Deu ser allò que dèiem més amunt, que ho pronuncia així perquè la sonoritat de la cançó sigui millor, menys forçada. 
També diu finyes ferdes fora el mar i ningú s'ha queixat encara... 
Doncs és curiós, però ell ho pronuncia bé. Que el so v baixa (semblant a una mena de efa vibrant) hagi desaparegut del principat no vol dir que qui la faci ho digui incorrectament, al contrari, parla mil vegades millor. 
Ni millor ni pitjor. Cadascú parla el seu dialecte. Respecte!
La desaparició del so v baixa al principat no és cosa de dialectes, és cosa de subtitució sonora del castellà. 
Per curiositat, la gent del Principat quan escolta per exemple un mallorquí pronunciant la V troba estrany ? Els sona a F ? "Bont fent i barca nofa". I què troben els baleàrics de "bon bent i barca noba" ? Salut
De fet en qualsevol dialecte, les Fs finals de paraula si la següent paraula comença amb un so sonor, es converteixen en [v], per tant aquest so ja el tenim de fet. A part d'això, hi ha gent que anomena la V [ve] en comptes de "bé baixa".